মির্জা জওয়ান বখত

মির্জা জওয়ান বখত (; ১৮৪১ – ১৮ সেপ্টেম্বর ১৮৮৪) ছিলেন সর্বশেষ মুঘল সম্রাট বাহাদুর শাহ জাফর এবং জিনাত মহল-এর পুত্র। তিনি ছিলেন তার পিতার ১৫তম পুত্র এবং তার মায়ের একমাত্র সন্তান। তার মায়ের আকাঙ্ক্ষা ছিল তাকে মুঘল সিংহাসনে প্রতিষ্ঠিত করা।
জীবনী
তার মা, জিনাত মহল, ১৮৫৭ সালের সিপাহি বিদ্রোহের পুরো সময়টা তাকে রক্ষা করেন এবং নিরাপদ হেফাজতে রেখেছিলেন। তিনি সম্রাটের জীবিত জ্যেষ্ঠ পুত্র মির্জা ফাত-উল-মূলক বাহাদুরের পরিবর্তে তার নিজ পুত্র মির্জা জওয়ান বখতকে সিংহাসনের উত্তরাধিকারী হিসেবে প্রচার করতে শুরু করেন। কিন্তু ব্রিটিশদের জ্যেষ্ঠাধিকার নীতির কারণে তা গৃহীত হয়নি।

২রা এপ্রিল ১৮৫২ সালে, মাত্র ১১ বছর বয়সে, দিল্লিতে এক জাঁকজমকপূর্ণ অনুষ্ঠানে তার মায়ের ভাইঝি (বা ভাগ্নী) নবাব শাহ জামানি বেগমের সাথে তার বিয়ে হয়। সিংহাসনের জন্য তার মর্যাদা বৃদ্ধি করতেই তার মা এই ১০ দিনব্যাপী জমকালো বিয়ের পরিকল্পনা করেছিলেন।

রেঙ্গুনে মুঘল সম্রাটের মৃত্যুর পর, তাকে সেখানেই সমাহিত করা হয়। জওয়ান বখত এবং তার শিক্ষক হাফিজ মুহাম্মাদ ইব্রাহিম দেহলভী জানাজার নামাজ ও দাফনের আয়োজন করেন।
উত্তরাধিকার

মির্জা জওয়ান বখতের ১৮৫৯ সালে জন্ম নেওয়া প্রথম সন্তানটি ছিল একটি মৃতজাত পুত্র। তার দ্বিতীয় সন্তানের নাম রাখা হয়েছিল জামশেদ বখত। জামশেদের দুই পুত্র ছিল: বেদার বখত (মৃত্যু ১৮৮০) এবং সিকান্দার বখত (মৃত্যু ১৮৮৬)।
তথ্যসূত্র

বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:দিল্লির ব্যক্তি